               AN COIMISIÚN EORPACH
            An Bhruiséil,17.2.2021
            COM(2021) 63 final
            2021/0033(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh ag an gceathrú cruinniú de Chomhdháil na bPáirtithe i gCoinbhinsiún Minamata maidir le Mearcair a mhéid a bhaineann le cinntí a ghlacadh lena leasaítear Iarscríbhinn lena leasaítear Iarscríbhinn A agus Iarscríbhinn B a ghabhann leis an gCoinbhinsiún sin maidir le táirgí ina n-úsáidtear mearcair nó comhdhúile mearcair, i gcomhréir le hAirteagal 4, mír 8 agus le hAirteagal 5, mír 10 den Choinbhinsiún sin

               MEABHRÁN MÍNIÚCHÁIN

               1.Ábhar an togra

               Baineann an togra seo leis an gcinneadh lena mbunaítear an seasamh a bheidh le glacadh, thar ceann an Aontais, ag an gceathrú cruinniú de Chomhdháil na bPáirtithe i gCoinbhinsiún Minamata maidir le Mearcair (‘an Comhaontú’) maidir le Cinntí lena leasaítear Iarscríbhinn A agus B a ghabhann leis an gCoinbhinsiún sin atá beartaithe a ghlacadh. Leis na hiarscríbhinní seo, bunaítear liostaí de tháirgí a bhfuil mearcair curtha leo agus próisis lena n‑úsáidtear mearcair nó comhdhúile mearcair (‘próisis mearcair’), atá faoi réir dátaí céimnithe amach nó faoi réir forálacha lena rialaítear úsáid mearcair
                  1
               .

               2.Comhthéacs an togra

               2.1.Coinbhinsiún Minamata maidir le Mearcair (‘an Comhaontú’)

               Is é an Comhaontú an príomhchreat dlíthiúil idirnáisiúnta arb é is aidhm dó sláinte an duine agus an comhshaol a chosaint ar astaíochtaí antrapaigineacha agus scaoileadh mearcair agus comhdhúl mearcair isteach san aer, san uisce agus sa talamh. Tugtar aghaidh ann ar shaolré iomlán an mhearcair, ó mhianadóireacht phríomhúil mearcair go diúscairt dramhaíola mearcair.

               Tháinig sé i bhfeidhm an 16 Lúnasa 2017.

               Tá an tAontas Eorpach (‘an tAontas’) ina pháirtí sa Chomhaontú
                  2
               , mar aon le formhór na mBallstát
                  3
               .

               De bhun Airteagal 4, mír 1 en Chomhaontú, na táirgí ar cuireadh mearcair leo agus atá liostaithe i gCuid I d'Iarscríbhinn A (e.g. lampaí fluaraiseacha áirithe), ní féidir iad a mhonarú, a allmhairiú agus a onnmhairiú a thuilleadh tar éis na ndátaí céimnithe amach a shonraítear san Iarscríbhinn sin.

               I gcomhréir le hAirteagal 4, mír 3, glacfaidh na Páirtithe bearta chun úsáid mearcair a rialáil i leith na dtáirgí ar cuireadh mearcair leo agus atá liostaithe i gCuid II d'Iarscríbhinn A.

               I gcomhréir le hAirteagal 5, mír 2, na próisis a liostaítear i gCuid I d’Iarscríbhinn B (e.g. táirgeadh clór-alcaile), ní mór deireadh a chur le húsáid a bhaint as mearcair nó comhdhúile mearcair faoi na dátaí céimnithe amach a leagtar amach ann.

               De bhua Airteagal 5, mír 3, glacfaidh na Páirtithe bearta chun úsáid mearcair a rialáil sna próisis mearcair a liostaítear i gCuid II d’Iarscríbhinn B, lena n‑áirítear maidir le tiontú go próisis saor, nuair atá sé sin indéanta go heacnamaíoch agus teicniúil.

               De bhun Airteagail 4, míreanna 4, 7, 8, agus 5, míreanna 5, 9, 10, déanfar Iarscríbhinn A agus Iarscríbhinn B a athbhreithniú faoin 16 Lúnasa 2022, agus na tograí um leasú atá beartaithe
                  4
                ag na Páirtithe agus faisnéis a tharchuirtear maidir le táirgí a bhfuil mearcair curtha leo agus maidir le leaganacha malartacha teicniúla agus eacnamaíocha atá ar fáil agus atá saor ó mhearcair á gcur san áireamh, agus na rioscaí agus na tairbhí don chomhshaol agus do shláinte an duine a mheas san am céanna.

               Leagtar síos in Airteagal 26 agus in Airteagal 27 na rialacha bunúsacha maidir le, i.a., tograí a dhéanann na Páirtithe a thíolacadh le haghaidh na hIarscríbhinní a ghabhann leis an gComhaontú a leasú, chomh maith le glacadh agus teacht i bhfeidhm agus na nIarscríbhinní. Na Tograí chun na hIarscríbhinní a leasú, ní mór iad a chur in iúl do na Páirtithe uile sé mhí ar a laghad roimh Chomhdháil na bPáirtithe sa Chomhaontú (“COP”), an Chomhdháil ag a ndéantar an togra a bheartú chun a ghlactha, i.e. an 1 Bealtaine 2021 sa chás seo. Glactar Iarscríbhinní leasaithe atá beartaithe i gcomhréir leis na rialacha vótála a leagtar síos in Airteagal 26, mír 3, agus i gCinneadh MC-1/1 maidir le Rialacha Nós Imeachta arna nglacadh ag COP ag a chéad chruinniú (24-29 Meán Fómhair 2017)
                  5
               .

               Tagann an leasú ar Iarscríbhinn i bhfeidhm do na Páirtithe uile bliain amháin tar éis do Thaiscí an Chomhaontaithe a ghlacadh a chur in iúl, cé is moite de na Páirtithe sin a bhfuil dearbhú ábhartha déanta acu i gcomhréir le hAirteagal 30, mír 5. Ós rud é nach bhfuil dearbhú den sórt sin déanta ag an Aontas, tá feidhm ag an riail ghinearálta i dtaca le teacht i bhfeidhm Iarscríbhinní leasaithe nó Iarscríbhinní nua maidir leis.

               2.2.Comhdháil na bPáirtithe (‘COP’)

               Déanann COP na feidhmeanna a shanntar dó leis an gComhaontú. Chuige sin, déanfaidh sé inter alia aon bheart a d'fhéadfadh a bheith ag teastáil a mheas agus a ghabháil air féin chun cuspóirí an Chomhaontaithe a bhaint amach, lena n‑áirítear treoirlínte ábhartha a ghlacadh.

               De réir Airteagal 28 den Chomhaontú agus Chinneadh MC-1/1 atá luaite thuas, tá vóta amháin ag gach páirtí. Mar sin féin, an tAontas, mar eagraíocht réigiúnach um lánpháirtiú eacnamaíoch, déanann sé a cheart vótála a fheidhmiú maidir le hábhair a thagann faoina inniúlacht, agus líon vótaí aige atá cothrom le líon a chuid Ballstát atá ina bpáirtithe sa Chomhaontú. Ní dhéanfaidh an tAontas a cheart vótála a fheidhmiú má fheidhmíonn aon cheann dá chuid Ballstát a cheart vótála, agus vice versa.

               2.3.Na gníomhartha atá beartaithe ag Comhdháil na bPáirtithe

               COP, le linn an tríú cruinniú a bhí aige (25-29 Samhain 2019), ghlac sé Cinneadh MC-3/1
                  6
                lena mbunaítear grúpa saineolaithe ad hoc chun dul ar aghaidh leis an bplé ar tháirgí maidir le táirgí a cuireadh mearcair leo agus ar phróisis mhearcair le linn na tréimhse idirsheisiúnaí as ar tháinig a ceathrú cruinniú (‘COP4’). Le sainordú an ghrúpa sin go háirithe, iarradh an fhaisnéis a thíolacann na Páirtithe a fheabhsú agus a eagrú i gcomhréir le hAirteagal 4, míreanna 4 agus 7, agus le hAirteagal 5, míreanna 4 agus 9, den Chomhaontú, maidir le hinfhaighteacht, indéantacht theicniúil agus eacnamaíoch, rioscaí don chomhshaol agus don tsláinte agus maidir leis na rioscaí agus leasanna a bhaineann le roghanna malartacha de tháirgí agus de phróisis den sórt sin, atá saor ó mhearcair.

               I bhfianaise thoradh na hoibre saineolaithe, táthar ag súil le go nglacfaidh COP4 cinneadh amháin nó níos mó maidir leis an ábhar sin (na gníomhartha atá beartaithe).

               Na gníomhartha atá beartaithe, leasóidh siad Iarscríbhinn A a ghabhann leis an gComhaontú trína comhlánú le táirgí breise ar cuireadh mearcair leo agus a bhfuil roghanna malartacha saor ó mhearcair ar fáil ina leith, roghanna atá indéanta go heacnamaíoch agus go teicniúil agus a rachaidh chun tairbhe do shláinte an duine agus don chomhshaol agus a bheidh faoi réir toirmeasc monaraíochta, allmhairithe agus onnmhairithe ar dhátaí sonraithe céimnithe amach nó faoi réir bearta lena rialáiltear úsáid mearcair.

               Na gníomhartha atá beartaithe, leasóidh siad Iarscríbhinn B freisin a ghabhann leis an gComhaontú trína comhlánú le táirgí breise ar cuireadh mearcair leo agus a bhfuil roghanna malartacha saor ó mhearcair ar fáil ina leith, roghanna atá indéanta go heacnamaíoch agus go teicniúil agus a rachaidh chun tairbhe do shláinte an duine agus don chomhshaol agus atá ar fáil ina leith agus a scoirfidh dá bhrí sin de mhearcair a úsáid faoi dháta sonraithe céimnithe amach.

               Na gníomhartha atá beartaithe, leasóidh siad Cuid II d’Iarscríbhinn B a ghabhann leis an gComhaontú trí na forálacha lena rialaítear úsáid mearcair le haghaidh monaiméir de chlóiríd (VCM), meitioláit nó eitioláit shóidiam agus photaisiam (alcóláití) agus táirgeadh polúireatáin agus/nó trí phróisis eile mearcair a chur le ceanglais ghaolmhara úsáide mearcair.

               3.An seasamh atá le glacadh thar ceann an Aontais

               Is é is cuspóir don Aontas deireadh a chur de réir a chéile le húsáid mearcair ar leibhéal an Aontais agus ar an leibhéal domhanda, a luaithe agus is féidir, i gcás ina bhfuil roghanna malartacha inmharthana ann
                  7
               . Chun an cuspóir sin a bhaint amach, is gá, go háirithe, deireadh a chur de réir a chéile le táirgí ar cuireadh mearcair leo agus próisis mearcair a thiontú go próisis neamh‑mhearcair, nuair is inmharthana, indéanta go teicniúil agus nuair a rachaidh sin chun tairbhe do shláinte an duine agus don chomhshaol.

               Dá ndéanfaí dul chun cinn ar an leibhéal domhanda i dtreo an chuspóra sin, rannchuideodh sé leis an Uaillmhian maidir le Truailliú Nialasach a bhaint amach le haghaidh timpeallacht a bheidh saor ó thocsain faoi mar atá leagtha amach sa Chomhaontú Glas don Eoraip
                  8
               . Chuideodh sé freisin le cur chun feidhme Straitéis Ceimiceán an Aontais don Inbhuanaitheacht 2020
                  9
               , ina bhfuil gealltanas tugtha ag an gCoimisiún Eorpach ról ceannasach a choinneáil ar bun ar an leibhéal idirnáisiúnta maidir le bainistiú fónta ceimiceán, lena n‑áirítear trí chaighdeáin an Aontais a chur chun cinn ar fud an domhain.

               Athbhreithniú ar Iarscríbhinn A a ghabhann leis an gComhaontú lena leagtar síos an liosta de tháirgí ar cuireadh mearcair leo atá faoi réir toirmeasc monaraíochta, allmhairithe agus onnmhairithe nó faoi réir ceanglas maidir le húsáid mearcair.

               An seasamh atá le glacadh thar ceann an Aontais, tá sé bunaithe ar na heilimintí seo a leanas:

               Iarscríbhinn II a ghabhann le Rialachán (AE) 2017/852 maidir le Mearcair (‘an Rialachán maidir le Mearcair)
                  10
               , a bhfuil Iarscríbhinn A (Cuid I) a ghabhann leis an gComhaontú traschurtha aige, tá raon feidhme ná an Comhaontú, ós rud é go gcumhdaítear leis níos mó táirgí ar cuireadh mearcair leo (e.g. ceallraí cnapchille).

               Le haighneacht an Choimisiúin (Márta 2020), arna traschur i gcomhréir le Cinneadh MC-3/1
                  11
               , sainaithnítear líon áirithe táirgí eile ar cuireadh mearcair leo, a bhfuil roghanna malartacha ar fáil lena n‑aghaidh atá saor ó mhearcair, atá indéanta agus ar féidir tairbhe a bhaint astu, lena n‑áirítear táirgí a bhfuil toirmeasc orthu cheana féin faoina bheith á gcur ar an margadh inmheánach agus faoina bheith á n‑allmhairiú
                  12
               /
                  13
               , e.g. i gcomhréir le Treoir 2011/65/AE (‘RoHS’)
                  14
                agus Rialachán (CE) Uimh. 1907/2006 (‘REACH’)
                  15
               , ach nach bhfuil faoi réir toirmisc fós maidir le monarú agus allmhairiú.

               Dá réir sin, an t‑athbhreithniú ar an leibhéal domhanda ar Iarscríbhinn A, tugann sé leis roinnt deiseanna chun cothrom iomaíochta a fheabhsú ar fud an domhain agus chun úsáid mearcair agus an truailliú a bhaineann leis a laghdú tuilleadh:

               (1)Chun an bhearna a dhúnadh idir dlí an Aontais atá ann cheana, dlí atá níos forbartha, agus an Comhaontú trí tháirgí atá liostaithe cheana féin in Iarscríbhinn II a ghabhann le Rialachán Mearcair an Aontais a chur le Cuid I d’Iarscríbhinn A.

               (2)Chun táirgí a chur le Cuid I d’Iarscríbhinn A a ghabhann leis an gComhaontú ach nach bhfuil faoi réir toirmisc fós ar mhonarú agus ar onnmhairiú faoi Rialachán an Aontais maidir le Mearcair ach nach gceadaítear a thuilleadh iad a chur ar mhargadh an Aontais, ina ainneoin sin, nó a bheith faoi réir forbairtí reachtacha arb é is aidhm dóibh toirmeasc den chineál céanna ar leibhéal an Aontais. Dá roghnódh na Páirtithe táirge amháin nó níos mó a chur i gCuid II d’Iarscríbhinn A a ghabhann leis an gComhaontú, i.e. gan aon dátaí sonraithe maidir lena gcéimniú amach, ghlacfadh an tAontas leis fós gur deis í an rogha beartais sin chun an bhearna a dhúnadh idir an Comhaontú agus Dlí an Aontais, ar choinníoll go leagtar síos bearta soiléire um rialáil mearcair le haghaidh táirgí den sórt sin.

               Dá dtiocfaí ar chomhaontú maidir le breiseanna den sórt sin ag COP4 agus dá bhfaighfí tacaíocht ón Aontas ina leith, dhéanfadh an Coimisiún, i gcomhréir le hAirteagal 20 den Rialachán maidir le Mearcair, Gníomh Tarmligthe a ghlacadh arb é ab aidhm dó Iarscríbhinn II a ailíniú leis an Iarscríbhinn A leasaithe a ghabhann leis an gComhaontú.

               Dá bhrí sin, an seasamh atá le glacadh thar ceann an Aontais ag COP4 tacóidh sé le gníomhartha a ghlacadh arb é is aidhm dóibh raon feidhme chur i bhfeidhm Iarscríbhinn A a ghabhann leis an gComhaontú a leathnú chun táirgí ar cuireadh mearcair leo a chumhdach, táirgí a bhfuil toirmeasc cheana féin orthu faoina bheith á monarú agus á dtrádáil i gcomhréir le hIarscríbhinn II a ghabhann le Rialachán an Aontais maidir le Mearcair, nó a bhfuil toirmeasc orthu cheana féin faoina bheith á gcur ar mhargadh an Aontais, nó atá faoi réir forbairtí leanúnacha reachtacha arb é is aidhm dóibh toirmeasc comhchosúil a leagan síos ar leibhéal an Aontais, agus ar táirgí iad ar féidir a ionadú go teicniúil ó thaobh shláinte an duine de, agus atá indéanta ó thaobh na heacnamaíochta agus na heacnamaíochta de.

               Athbhreithniú ar Iarscríbhinn B a ghabhann leis an gComhaontú ina leagtar síos liosta na bpróiseas atá faoi réir dáta ‘céimniú amach’ nó faoi réir ceanglas maidir le húsáid mearcair.

               An seasamh atá le glacadh thar ceann an Aontais, tá sé bunaithe ar na heilimintí seo a leanas:

               Tá Airteagal 5, míreanna 2 agus 3, agus Iarscríbhinn B a ghabhann leis an gComhaontú, tá siad traschurtha ag dlí an Aontais, go háirithe Airteagal 7, míreanna 1 agus 3, agus Iarscríbhinn III a ghabhann leis an gComhaontú maidir le Mearcair, ar bhonn níos déine.

               Ar an gcéad dul síos, cé go gcumhdaítear in Iarscríbhinn B a ghabhann leis an gComhaontú cúig phróiseas shonracha mearcair (táirgeadh clór-alcailí, aicéataildéad, VCM, alcóláití agus polúireatáin), tá foráil uileghabhálach in Iarscríbhinn III a ghabhann le Rialachán Mearcair lena dtoirmisctear, ar dhátaí sonraithe céimnithe amach, mearcair nó comhdhúile mearcair a úsáid sna próisis mhonaraithe uile san Aontas, i.e. nuair a úsáidtear mar chatalaíoch (1 Eanáir 2018) nó mar leictreoid (1 Eanáir 2022) é. Dá bhrí sin, tá raon feidhme chur i bhfeidhm an toirmisc seo oscailte faoi dhlí an Aontais.

               Ar an dara dul síos, cé go bhfuil roinnt dátaí céimnithe amach maolaitheacha in Iarscríbhinn III a ghabhann leis an Rialachán maidir le Mearcair i dtaca le VCM, alcóláití agus polúireatáin a tháirgeadh, is déine na forálacha sin i gcomparáid le hIarscríbhinn B a ghabhann leis an gComhaontú: go deimhin, leis an Rialachán maidir le Mearcair cuirtear toirmeasc ar úsáid mearcair mar leictreoid do tháirgeadh clór-alcaile ón 11 Nollaig 2017, ach socraítear 2025 mar dháta céimnithe amach leis an gComhaontú. Ina theannta sin, cé go gcuireann an Rialachán Mearcair toirmeasc ar úsáid mearcair mar chatalaíoch le haghaidh táirgeadh polúireatáin ón 1 Eanáir 2018, le haghaidh táirgeadh VCM amhail ón 1 Eanáir 2022 agus mar leictreoid le haghaidh táirgeadh alcóláití amhail ón 1 Eanáir 2028, ní leagtar síos sa Chomhaontú ach srian ar úsáid mearcair agus sonraíonn sé go bhfuil sé ‘d’aidhm’ ag na Páirtithe an úsáid sin a chéimniú amach faoin 16 Lúnasa 2027 (polúireatáin) nó deireadh a chur leis an úsáid sin de réir a chéile cúig bliana tar éis don COP a chinneadh go bhfuil roghanna eile saor ó mhearcair tar éis teacht chun cinn go teicniúil agus go heacnamaíoch (CMV agus alcóláití). Sonraítear i Rialachán Mearcair nár cheart méadú a theacht ar acmhainneachtaí táirgeachta alcóláití a bhfuil mearcair a úsáid mar leictreoidí acu roimh an dáta céimnithe amach (1 Eanáir 2028), ach san am céanna ní fhoráiltear sa Chomhaontú go mbeidh oibleagáid neamhghníomhaíochta den sórt sin ann d'aon cheann de na trí phróiseas mearcair (VCM, polúireatán agus alcóláití) ná do dháta ceangailteach céimnithe amach.

               Ar aon dul leis an athbhreithniú ar Iarscríbhinn A a ghabhann leis an gComhaontú, cuireann an t‑athbhreithniú ar Iarscríbhinn B roinnt deiseanna ar fáil chun an cothrom iomaíochta a fheabhsú ar fud an domhain agus úsáid thionsclaíoch mearcair a laghdú:

               (1)Chun an bhearna a dhúnadh idir dlí an Aontais, atá ann cheana agus atá níos forbartha, agus an Comhaontú trí dhátaí céimnithe amach a chur leis le haghaidh VCM, le hIarscríbhinn B a ghabhann leis an gComhaontú, táirgeadh alcóláití agus polúireatán a úsáideann mearcair, i gcomhsheasmhacht le acquis an Aontais agus trí phróisis indéanta mhalartacha saor ó mhearcair atá ar fáil go teicniúil agus go heacnamaíoch a chur san áireamh, faoi mar a tuairiscíodh in aighneacht an Aontais i Márta 2020 faoi Chinneadh MC-3/1.

               (2)Foráil uileghabhálach a thabhairt isteach in Iarscríbhinn B a ghabhann leis an gComhaontú lena gcumhdófar na próisis uile ina n‑úsáidtear mearcair atá ann cheana mar aon le dátaí céimnithe amach.

               (3)Foráil a thabhairt isteach, in Iarscríbhinn B a ghabhann leis an gComhaontú, lena dtoirmiscfear aon mhéadú ar acmhainneachtaí táirgeachta próiseas mearcair faoi na dátaí céimnithe amach atá le leagan síos ag na Páirtithe.

               Dá bhrí sin, an seasamh atá le glacadh thar ceann an Aontais ag COP4 tacóidh sé le gníomhartha a ghlacadh arb é is aidhm dóibh dáta céimnithe amach a thabhairt isteach do gach próiseas mearcair agus forálacha lena rialaítear úsáid mearcair a neartú tríd an dualgas a chur leis, go háirithe, gan na hacmhainneachtaí táirgeachta a mhéadú faoi na dátaí céimnithe amach ábhartha.

               4.Bunús dlí

               4.1.Bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear orthu freisin ionstraimí nach bhfuil éifeacht cheangailteach leo faoin dlí idirnáisiúnta, ach ‘a bhféadfadh tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh’
                  16
               .

               4.1.2.Cur i bhfeidhm maidir leis an gcás seo

               Is comhlacht é COP a bunaíodh le comhaontú, is é sin Coinbhinsiún Minamata maidir le Mearcair.

               Na gníomhartha a iarrtar ar Chomhdháil na bPáirtithe a ghlacadh, is gníomh é a bhfuil éifeachtaí dlíthiúla aige, mar go mbeadh ar na Páirtithe sa Chomhaontú bearta a dhéanamh chun a áirithiú go gcuirfear chun feidhme iad agus go gcomhlíonfar iad.

               Ní dhéantar creat institiúideach an Chomhaontaithe a fhorlíonadh ná a leasú de thoradh na ngníomhartha atá beartaithe.

               Dá bhrí sin, is é Airteagal 218(9) CFAE an bunús dlí nós imeachta le haghaidh an chinnidh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, eadhon an bunús dlí a éilítear de réir na príomhaidhme nó na príomh‑chomhpháirte.

               4.2.2.Cur i bhfeidhm maidir leis an gcás seo

               Príomhchuspóir agus ábhar na ngníomhartha atá beartaithe, baineann sé leis an comhshaol agus sláinte an duine a chosaint.

               Dá bhrí sin, is é Airteagal 192(1) CFAE bunús substainteach dlí an chinnidh atá beartaithe.

               4.3.Conclúid

               Ba cheart Airteagal 192(1) CFAE, i gcomhar le hAirteagal 218(9) CFAE, a bheith mar bhunús dlí don chinneadh atá beartaithe.

               2021/0033 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh ag an gceathrú cruinniú de Chomhdháil na bPáirtithe i gCoinbhinsiún Minamata maidir le Mearcair a mhéid a bhaineann le cinntí a ghlacadh lena leasaítear Iarscríbhinn lena leasaítear Iarscríbhinn A agus Iarscríbhinn B a ghabhann leis an gCoinbhinsiún sin maidir le táirgí ina n-úsáidtear mearcair nó comhdhúile mearcair, i gcomhréir le hAirteagal 4, mír 8 agus le hAirteagal 5, mír 10 den Choinbhinsiún sin

               DÉANANN COMHAIRLE AN AONTAIS EORPAIGH AN MÉID A LEANAS

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 192(1), i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Thug an tAontas Coinbhinsiún Minamata
                  17
                (an Comhaontú’) maidir le Mearcair i gcrích le Cinneadh (AE) 2017/939
                  18
                ón gComhairle agus tháinig sé i bhfeidhm an 16 Lúnasa 2017.

               (2)De bhun Chinneadh MC-1/1 maidir le Rialacha Nós Imeachta, arna ghlacadh ag Comhdháil na bPáirtithe sa Chomhaontú ag a chéad chruinniú, déanfaidh na Páirtithe gach iarracht teacht ar chomhaontú maidir le gach ní substainte trí chomhthoil.

               (3)Le linn a ceathrú cruinnithe an 1-5 Samhain 2021, táthar ag súil go nglacfaidh Comhdháil na bPáirtithe sa Chomhaontú cinneadh amháin nó níos mó (‘na Cinntí atá beartaithe’) lena leasaítear Iarscríbhinn A a ghabhann leis an gComhaontú ina bhfuil an liosta de tháirgí ar cuireadh mearcair leo atá faoi réir toirmeasc monaraithe, allmhairiúcháin agus onnmhairiúcháin ar dháta sonraithe nó faoi réir bearta chun mearcair a rialáil, agus/nó Iarscríbhinn B a ghabhann leis an gComhaontú ina bhfuil liosta de phróisis mhonaraíochta ina n‑úsáidtear mearcair nó comhdhúile mearcair (‘próisis mearcair’) atá faoi réir oibleagáide deireadh a chur le húsáid mearcair ar dháta sonrach nó le ceanglais maidir le mearcair a úsáid ar dháta sonrach.

               (4)Leis na Cinntí atá beartaithe, leathnófaí raon feidhme chur i bhfeidhm Iarscríbhinn A a ghabhann leis an gComhaontú chun táirgí breise ar cuireadh mearcair leo a chumhdach agus bheadh dátaí céimnithe gaolmhara nó bearta rialaithe mearcair leo.

               (5)In Iarscríbhinn II a ghabhann le Rialachán (AE) 2017/852
                  19
                lena dtrasuitear Iarscríbhinn A a ghabhann leis an gComhaontú i ndlí an Aontais, cumhdaítear níos mó táirgí ar cuireadh mearcair leo cheana féin agus tá táirgí eile ar cuireadh mearcair leo faoi réir toirmisc faoina gcur ar an margadh inmheánach faoi reachtaíocht an Aontais nó faoi réir forbairtí leanúnacha reachtacha ar leibhéal an Aontais atá dírithe ar thoirmeasc den sórt sin.

               (6)Leis na Cinntí atá beartaithe, leathnófaí raon feidhme chur i bhfeidhm Iarscríbhinn B a ghabhann leis an gComhaontú trí dhátaí céimnithe amach a thabhairt isteach le haghaidh na bpróiseas mearcair a chumhdaítear ann, agus/nó trí phróisis bhreise mearcair mar aon le dátaí céimnithe amach a chur leis agus/nó trína gceanglais maidir le mearcair a rialú le haghaidh na bpróiseas lena mbaineann a neartú.

               (7)In Iarscríbhinn III a ghabhann le Rialachán (AE) 2017/852 lena dtrasuitear Iarscríbhinn B a ghabhann leis an gComhaontú i ndlí an Aontais, cumhdaítear próisis bhreise mhearcair agus leagtar síos dátaí céimnithe amach maidir leis na próisis uile lena mbaineann.

               (8)Is iomchuí an seasamh atá le glacadh thar ceann an Aontais i gComhdháil na bPáirtithe sa Chomhaontú a bhunú, mar go mbeidh éifeachtaí dlíthiúla ag na Cinntí atá beartaithe, má fhormheastar iad, ós rud é go mbeidh ar na Páirtithe sa Chomhaontú bearta a ghlacadh chun iad a chur chun feidhme ar an leibhéal náisiúnta agus/nó ar an leibhéal réigiúnach.

               (9)Rannchuidigh an tAontas go mór le forbairt fhorálacha an Chomhaontaithe maidir le táirgí ar cuireadh mearcair leo agus le próisis mhearcair agus leis an obair shaineolach idirsheisiúnach a seoladh le Cinneadh MC-3/1
                  20
                arna ghlacadh ag Comhdháil na bPáirtithe sa Chomhaontú ag a tríú cruinniú agus as ar tháinig na Cinntí atá beartaithe;

               (10)Ba cheart don Aontas tacú le glacadh Cinntí ó Chomhdháil na bPáirtithe sa Chomhaontú lena bhféadfar an bhearna idir dlí an Aontais agus an Comhaontú a dhúnadh agus atá dírithe ar raon feidhme chur i bhfeidhm an Chomhaontaithe a leathnú chun táirgí ar cuireadh mearcair leo a bhfuil toirmeasc orthu cheana féin a chur ar mhargadh an Aontais, nó atá faoi réir forbairtí leanúnacha reachtacha atá dírithe ar thoirmeasc comhchosúil a leagan ar leibhéal an Aontais, i gcomhréir le cuspóir an Aontais deireadh a chur de réir a chéile le húsáid mearcair agus comhdhúile mearcair nuair is féidir sin;

               (11)Ba cheart don Aontas tacú freisin le glacadh Cinntí ó Chomhdháil na bPáirtithe sa Chomhaontú lena gceadaítear an bhearna idir dlí an Aontais agus an Comhaontú a dhúnadh trína áirithiú go gcuirtear na próisis mhearcair ar a dtugtar aghaidh cheana faoi Rialachán (AE) 2017/852 faoi réir chéimniú amach faoi dhátaí sonraithe nó faoi réir ceanglas níos déine lena rialaítear úsáid mearcair.

               TAR ÉIS AN CINNEADH SEO A GHLACADH:

               Airteagal 1

               Is é an seasamh a bheidh le glacadh thar ceann an Aontais sa cheathrú cruinniú de Chomhdháil na bPáirtithe sa Chomhaontú tacú le (i) Cinntí lena leasaítear Iarscríbhinn A agus Iarscríbhinn B a ghabhann leis an gComhaontú a ghlacadh a dhúnfadh an bhearna idir dlí an Aontais agus an Comhaontú agus (ii) Cinntí a ghlacadh lena leasaítear Iarscríbhinn A ag cur i bhfeidhm monarú agus toirmeasc trádála domhanda ar tháirgí ar cuireadh mearcair leo atá ann cheana féin nó a thoirmeascfar go luath faoina bheith á gcur ar mhargadh an Aontais agus trí dhátaí céimnithe amach nó ceanglais níos déine a leagan síos do phróisis mhearcair.

               Airteagal 2

               Féadfar mionchoigeartú ar an seasamh dá dtagraítear in Airteagal 1 a chomhaontú, i bhfianaise forbairtí ag an ceathrú cruinniú de Chomhdháil na bPáirtithe, idir ionadaithe an Aontais, i gcomhairle leis na Ballstáit, le linn cruinnithe comhordaithe ar an láthair, gan aon chinneadh eile ón gComhairle.

               Airteagal 3

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                        Thar ceann na Comhairle

                     An tUachtarán

                     (1)

                        Chun críoch an doiciméid seo, an nath ‘úsáid mearcair a rialú’, cumhdaíonn sé ceanglais chineálacha mar shampla iad siúd a bhunaítear i gCuid II d’Iarscríbhinn A agus d’Iarscríbhinn B a ghabhann le Coinbhinsiún Minamata maidir le Mearcair.

                     (2)

                        Cinneadh ón gComhairle (AE) 2017/939 an 11 Bealtaine 2017 maidir le Coinbhinsiún Minamata maidir le Mearcair a thabhairt i gcrích (IO L 142, 2.6.2017, lch. 4).

                     (3)

                        An 16 Samhain 2020, bhí Coinbhinsiún Minamata maidir le Mearcair daingnithe ag ceithre Bhallstát is fiche, i.e. an Bheilg, an Bhulgáir, an Chróit, an Chipir, an Danmhairg, an Eastóin, Éire, an Fhionlainn, an Fhrainc, an Ghearmáin, an Ghréig, an Ísiltír, an Laitvia, an Liotuáin, Lucsamburg, Málta, an Ostair, an Phortaingéil, an Rómáin, Poblacht na Seice, an tSlóvaic, an tSlóivéin, an tSualainn agus an Ungáir.

                     (4)

                        Chun críoch an doiciméid seo, ciallaíonn ‘Páirtithe’ Páirtithe sa Choinbhinsiún maidir le Mearcair.

                     (5)

                        Cinneadh MC-1/1 Rialacha nós imeachta, UNEP/MC/COP1/Dec. 1, a bhfuil fáil uirthi ag:
                  http://www.mercuryconvention.org/Meetings/COP1/Decisions/tabid/8648/language/en-US/Default.aspx

                     (6)

                        Cinneadh MC-3/1 Iarscríbhinní A agus B a athbhreithniú, UNEP/MC/COP3/Dec. 1, a bhfuil fáil uirthi ag:
                  http://www.mercuryconvention.org/Meetings/COP3/Decisions/tabid/8654/language/en-US/Default.aspx

                     (7)

                        Féach
                     Conclúidí ón gComhairle 'Review of the Community Strategy concerning Mercury' ['Athbhreithniú ar Straitéis an Chomhphobail maidir le Mearcair'], an 14 Márta 2011

                     (8)

                        Teachtaireacht ón gCoimisiún an 11.12.219, An Comhaontú Glas don Eoraip , COM(2019) 640 final.

                     (9)

                        Teachtaireacht ón gCoimisiún ‘Straitéis Ceimiceán don Inbhuanaitheacht i dTreo Timpeallachta atá Saor ó Thocsaine’ (COM(2020) 667 final, an 14.10.2020.

                     (10)

                        Rialachán (AE) 2017/852 ó Pharlaimint na hEorpa agus ón gComhairle an 17 Bealtaine 2017 maidir le mearcair, agus lena n‑aisghairtear Rialachán (CE) Uimh. 1102/2008 (IO L 137, 24.05.2017, lch. 1).

                     (11)

                        Aighneacht ón Aontas Eorpach maidir le táirgí ar cuireadh mearcair leo agus próisis mhonaraithe ina n‑úsáidtear mearcair nó comhdhúile mearcair (Márta 2020), ar fáil ag:
                     http://www.mercuryconvention.org/Portals/11/documents/meetings/COP4/submissions/EU_AnnexAB.pdf

                     (12)

                        Áirítear leis an gcoincheap ‘cur ar an margadh inmheánach’ ‘allmhairiú’ faoi reachtaíocht an Aontais Eorpaigh lena rialaítear táirgí ar cuireadh mearcair leo a chur ar an margadh.

                     (13)

                        Tá liosta iomlán de dhlí ábhartha an Aontais ar fáil sa Mheasúnú Tionchair ar an Doiciméad Inmheánach Oibre de chuid an Choimisiúin dar teideal ‘Ratification and Implementation by the EU of the Minamata Convention on Mercury accompanying the document Proposal for a Regulation of the European Parliament and of the Council on mercury, and repealing Regulation (EC) No 1102/2008’[An Coinbhinsiún Mimamota a bheith á dhaingniú agus a chur chun feidhme ag an Aontas Eorpach maidir le Mearcair a ghabhann leis an doiciméad ina bhfuil an Togra le haghaidh Rialachán ó Pharlaimint na hEorpa agus ón gComhairle maidir le mearcair, agus lena n‑aisghairtear Rialachán (CE) Uimh. 1102/2008] (SWD/2016/017 final, an 2.2.2016).

                     (14)

                        Treoir 2011/65/AE ó Pharlaimint na hEorpa agus ón gComhairle an 8 Meitheamh 2011 maidir le srian ar shubstaintí guaiseacha áirithe a úsáid i dtrealamh leictreach agus leictreonach Téacs atá ábhartha maidir le LEE (IO L 174, 01.07.2011, lch. 88).

                     (15)

                        Rialachán (CE) Uimh. 1907/2006 ó Pharlaimint na hEorpa agus ón gComhairle an 18 Nollaig 2006 maidir le Clárú, Meastóireacht, Údarú agus Srianadh Ceimiceán (REACH) agus lena gcruthaítear Gníomhaireacht Eorpach Ceimiceán, lena leasaítear Treoir 1999/45/CE agus lena n‑aisghairtear Rialachán (CEE) Uimh. 793/93 ón gComhairle agus Rialachán (CE) Uimh. 1488/94 ón gCoimisiún chomh maith le Treoir 76/769/CEE ón gComhairle agus Treoracha 91/155/CEE, 93/67/CEE, 93/105/CE agus 2000/21/CE ón gCoimisiún (IO L 396, 30.12.2006, lch. 1).

                     (16)

                        Breithiúnas ó Chúirt Bhreithiúnais an Aontais Eorpaigh an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (17)

                        Tá cóip dhearbhaithe de Choinbhinsiún Minamata maidir le Mearcair ar fáil ag:
                  https://treaties.un.org/doc/Treaties/2013/10/20131010%2011-16%20AM/CTC-XXVII-17.pdf

                     (18)

                        Cinneadh ón gComhairle (AE) 2017/939 an 11 Bealtaine 2017 maidir le Coinbhinsiún Minamata maidir le Mearcair a thabhairt i gcrích (IO L 142, 2.6.2017, lch. 4).

                     (19)

                        Rialachán (AE) 2017/852 ó Pharlaimint na hEorpa agus ón gComhairle an 17 Bealtaine 2017 maidir le mearcair, agus lena n‑aisghairtear Rialachán (CE) Uimh. 1102/2008 (IO L 137, 24.05.2017, lch. 1).

                     (20)

                        Cinneadh MC-3/1 Iarscríbhinní A agus B a athbhreithniú, UNEP/MC/COP3/Dec. 1, a bhfuil fáil uirthi ag:
                  http://www.mercuryconvention.org/Meetings/COP3/Decisions/tabid/8654/language/en-US/Default.aspx
                  £


               AN COIMISIÚN EORPACH
            An Bhruiséil,22.2.2021
            COM(2021) 74 final
            2021/0040(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais Eorpaigh ag an Eagraíocht Eitlíochta Sibhialta Idirnáisiúnta a mhéid a bhaineann le fógra a thabhairt faoi dhifríochtaí maidir le hIarscríbhinn 6, Cuid II a ghabhann leis an gCoinbhinsiún um Eitlíocht Shibhialta Idirnáisiúnta

               MEABHRÁN MÍNIÚCHÁIN

               1.Ábhar an togra

               Baineann an togra seo leis an seasamh atá le glacadh thar ceann an Aontais ag an Eagraíocht Eitlíochta Sibhialta Idirnáisiúnta (ICAO) maidir leis na difríochtaí a bhfuil fógra le tabhairt fúthu do ICAO a mhéid a bhaineann le Leasú 37 ar Iarscríbhinn 6 – Oibriú Aerárthaí, Cuid II – Eitlíocht Ghinearálta Idirnáisiúnta – Eitleáin i réimse chomhchuibhiú na dtéarmaí le haghaidh údaruithe, glacadh agus formheasanna chuig an gCoinbhinsiún um Eitlíocht Shibhialta Idirnáisiúnta arna glacadh ag Comhairle ICAO sa 219ú seisiún dá chuid agus a fhoilsítear i Litir Stáit AN 11/6.3.21-20/31 ó ICAO.

               2.COMHTHÉACS AN TOGRA

               2.1.An Coinbhinsiún um Eitlíocht Shibhialta Idirnáisiúnta

               Is é is aidhm don Choinbhinsiún um Eitlíocht Shibhialta Idirnáisiúnta (‘Coinbhinsiún Chicago’) rialú a dhéanamh ar an aeriompar idirnáisiúnta. An 4 Aibreán 1947 a tháinig Coinbhinsiún Chicago i bhfeidhm, agus is leis a bunaíodh an Eagraíocht Eitlíochta Sibhialta Idirnáisiúnta.

               Tá na Ballstáit go léir ina bPáirtithe i gCoinbhinsiún Chicago.

               2.2.An Eagraíocht Eitlíochta Sibhialta Idirnáisiúnta

               Is gníomhaíocht speisialaithe de chuid na Náisiún Aontaithe í an Eagraíocht Eitlíochta Sibhialta Idirnáisiúnta. Tá sé d’aidhm agus de chuspóir ag an Eagraíocht prionsabail agus teicnící na haerloingseoireachta idirnáisiúnta a fhorbairt, agus pleanáil agus forbairt an aeriompair idirnáisiúnta a chothú.

               Is comhlacht buan de chuid ICAO í Comhairle ICAO, comhlacht a bhfuil 36 stát chonarthacha ina gcomhaltaí ann, agus is é Comhthionól ICAO a thoghann na Stáit chonarthacha sin ar feadh tréimhse trí bliana. Tá ionadaithe ó sheacht mBallstát de chuid an Aontais Eorpaigh ar Chomhairle ICAO le haghaidh na tréimhse 2019-2022.

               I measc na bhfeidhmeanna éigeantacha atá ar Chomhairle ICAO, feidhmeanna a liostaítear in Airteagal 54 de Choinbhinsiún Chicago, tá glacadh na gcaighdeán idirnáisiúnta agus na gcleachtas molta, dhá rud a leagtar amach sna hIarscríbhinní a ghabhann le Coinbhinsiún Chicago.

               Tar éis ghlacadh na mbeart sin, ní mór do Stáit ICAO fógra míshástachta a thabhairt, sin nó fógra faoi aon difríocht a bheidh ann, nó fógra maidir leis an gcomhlíonadh a dhéanfaidh siad ar na bearta sula dtagann siad i bhfeidhm agus sula mbíonn siad ceangailteach ó thaobh dlí de.

               De bhun Airteagal 38 de Choinbhinsiún Chicago, más dofheidhmithe d’aon Stát a leithéid de chaighdeán nó de nós imeachta idirnáisiúnta a chomhlíonadh ar gach bealach, sin nó más dofheidhmithe dó a rialacháin nó a chleachtais féin a chur ar comhréir iomlán maidir lena leithéid de chaighdeán nó de nósanna imeachta idirnáisiúnta, nó má mheasann sé é a bheith riachtanach rialacháin nó cleachtais a ghlacadh atá difriúil ar dhóigh ar bith leis na rialacháin nó na cleachtais arna mbunú le caighdeán idirnáisiúnta, tabharfaidh an Stát sin fógra láithreach don Eagraíocht Eitlíochta Sibhialta Idirnáisiúnta faoi na difríochtaí idir a chleachtas féin agus an cleachtas arna bhunú leis an gcaighdeán idirnáisiúnta.

               2.3.Na gníomhartha a glacadh le linn an 219ú seisiún de chuid Chomhairle na hEagraíochta Eitlíochta Sibhialta Idirnáisiúnta agus an gaol atá acu le rialacha reatha an Aontais

               Le linn an 219ú seisiún de chuid Chomhairle ICAO, glacadh roinnt leasuithe ar chuid mhaith Leasuithe ar Iarscríbhinní éagsúla a ghabhann le Coinbhinsiún Chicago, Leasú 37 ar Iarscríbhinn 6, Cuid II ina measc. I Litir Stáit AN 11/6.3.21-20/31 ó ICAO ina gcuirtear Stáit Chonarthacha ICAO ar an eolas faoi ghlacadh an Leasaithe, iarrtar ar na Stáit go háirithe i gcomhréir lena n‑oibleagáidí faoi Airteagal 38 de Choinbhinsiún Chicago fógra a thabhairt do ICAO faoi aon difríocht a d’fhéadfadh teacht chun cinn.

               Le togra le haghaidh Cinneadh ón gComhairle
                  1
               , tugtar aghaidh, i bpáirt, ar an seasamh atá le glacadh thar ceann an Aontais Eorpaigh ag ICAO a mhéid a bhaineann le fógra a thabhairt faoi dhifríochtaí, i measc nithe eile, maidir le hIarscríbhinn 6, Cuid II, a ghabhann le Coinbhinsiún Chicago, a eascraíonn ó Leasú 37. De thoradh an scrúdaithe breise a rinne Gníomhaireacht Sábháilteachta Eitlíochta an Aontais Eorpaigh ar na difríochtaí féideartha a bhaineann le SARPanna i gcomparáid le acquis an Aontais Eorpaigh, ba ghá difríocht bhreise a thabhairt, a d’eascair ó Leasú 37, i réimse chomhchuibhiú na dtéarmaí le haghaidh údaruithe, glacadh agus formheasanna (AAA).

               2.3.1.Leasú 37 ar Iarscríbhinn 6 – Oibriú Aerárthaí, Cuid II – Eitlíocht Ghinearálta Idirnáisiúnta – Eitleáin

               2.3.1.1.
                     Comhchuibhiú na dtéarmaí le haghaidh údaruithe, glacadh agus formheasanna (AAA)

               Ní bhaintear úsáid chomhsheasmhach as na téarmaí údarú, glacadh agus formheas i bhforálacha Iarscríbhinn 6. Is minic nach mbíonn an leibhéal údaraithe a cheanglaítear soiléir ó théacs reatha na hIarscríbhinne.

               Ar mhaithe le comhsheasmhacht agus soiléireacht a bhaint amach, forfheidhmíodh teanga chaighdeánaithe le haghaidh na bhforálacha ar gá formheas sonrach ina leith. Leasaíodh an treoir sna ceangaltáin a ghabhann le gach cuid d’Iarscríbhinn 6 chun na míreanna a shoiléiriú atá faoi réir formheas sonrach seachas leibhéil údaraithe eile. Áirítear sa Leasú seo an sainmhíniú ar ‘formheas sonrach’ agus an t‑athrú ar an sainmhíniú ar ‘sonraíochtaí oibríochtaí’ chun tagairt a dhéanamh don sainmhíniú nua sin.

                  2
               Na sainmhínithe ar ‘sonraíochtaí oibríochtaí’ agus ‘formheasanna sonracha’, ní áirítear i Rialachán (AE) Uimh. 965/2012 iad. Mar sin féin, tá an bhrí chéanna leis na téarmaí sin.

               Le Leasú 37, tugadh isteach an ceanglas maidir le formheas sonrach málaí eitilte leictreonacha (EFB) nuair a úsáidtear in oibríochtaí ginearálta eitlíochta iad. Is difríocht é sin i gcomparáid le reachtaíocht an Aontais toisc nach gceanglaítear le Rialachán (AE) Uimh. 965/2012 formheas sonrach a bheith ag oibreoirí neamhthráchtála a bhfuil aerárthaí acu atá á gcumhachtú le mótair choimpléascacha (NCC) agus oibreoirí neamhthráchtála a bhfuil aerárthaí acu atá á gcumhachtú le mótair nach bhfuil chomh casta sin (NCO) agus iarratais de Chineál B EFB á n‑úsáid acu. Déanfar measúnú ar na hathruithe comhfhreagracha in SARPanna 2.4.17 le linnThasc Ceaptha Rialacha RMT.0668 de chuid EASA Nuashonrú tráthrialta ar na rialacha maidir le hOibríochtaí Aeir.

               Maidir leis na hathruithe eile a tugadh isteach, ní dhéanann siad leibhéal cur chun feidhme na gcaighdeán sin a mhodhnú toisc go gcumhdaítear cheana féin iad le rialacha an Aontais Eorpaigh.

               Cuirfidh na Ballstáit difríocht in iúl do SARP 2.4.17 maidir le formheas sonrach do EFB.

               3.An seasamh atá le glacadh thar ceann an Aontais

               3.1.Na difríochtaí ar gá fógra a thabhairt fúthu

               Le linn an 219ú seisiún de Chomhairle ICAO, a bhí ar siúl an 2 Márta go dtí an 20 Márta 2020, glacadh roinnt Leasuithe ar Iarscríbhinní éagsúla a ghabhann le Coinbhinsiún Chicago, i réimsí na sábháilteachta, an chomhshaoil agus na haerloingseoireachta. Bhí Leasú 37 ar Iarscríbhinn 6, Cuid II i measc na leasuithe sin a glacadh.

               Is faoi réimsí a chumhdaítear le dlí an Aontais a thagann Leasú 37 ar Iarscríbhinn 6, Cuid II, agus, dá bhrí sin, tá sé faoi inniúlacht eisiach sheachtrach an Aontais. Taispeántar go mion san Iarscríbhinn a ghabhann leis an togra le haghaidh Cinneadh ón gComhairle an difríocht is gá fógra a thabhairt ina leith do ICAO.

               Sa chomhthéacs sin, ag féachaint do reachtaíocht ábhartha an Aontais, is é an seasamh atá le glacadh thar ceannan Aontais na difríochtaí a chur in iúl i gcomhréir le hAirteagal 38 de Choinbhinsiún Chicago mar a leagtar amach sa togra seo le haghaidh Cinneadh ón gComhairle.

               4.Bunús dlí

               4.1.Bunús dlí don nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.’

               Tá feidhm ag Airteagal 218(9) CFAE gan beann ar cé acu atá an tAontas ina chomhalta den chomhlacht nó ina pháirtí sa chomhaontú
                  3
               .

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear freisin ionstraimí nach bhfuil éifeacht cheangailteach leo faoin dlí idirnáisiúnta, ach a d’fhéadfadh ‘tionchar cinntitheach a imirt ar ábhar na reachtaíochta a ghlacfaidh reachtóir an Aontais Eorpaigh’
                  4
               .

               4.1.2.Cur i bhfeidhm maidir leis an gcás seo

               Is comhlacht í Comhairle ICAO a bunaíodh de chomhaontú, mar atá an Coinbhinsiún um Eitlíocht Shibhialta Idirnáisiúnta (‘Coinbhinsiún Chicago’).

               I gcomhréir le hAirteagal 54 de Choinbhinsiún Chicago, glacann Comhairle ICAO na Caighdeáin idirnáisiúnta agus na Cleachtais Mholta, mar a leagtar amach sna hIarscríbhinní a ghabhann le Coinbhinsiún Chicago. Bíonn éifeachtaí dlíthiúla leis na gníomhartha sin. D’fhéadfadh sé go mbeadh éifeachtaí dlíthiúla áirithe na ngníomhartha sin ag brath ar fhógra faoi dhifríochtaí a chur isteach, agus ar théarmaí na bhfógraí sin. Dá bhrí sin, is faoi raon feidhme Airteagal 218(9) CFAE a ghlactar seasamh an Aontais maidir le fógraí den sórt sin.

               Na difríochtaí a bhfuil fógra le tabhairt fúthu mar fhreagra ar Litir Stáit AN 11/6.3.21-20/31 ó ICAO, tá feidhm acu i dtaca leis na héifeachtaí dlíthiúla atá ag na caighdeáin arna mbunú faoi Choinbhinsiún Chicago.

               Tagann na héifeachtaí dlíthiúla sin faoi réimse a chumhdaítear le rialacha an Aontais, eadhon Rialachán (AE) 2018/1139
                  5
                agus Rialachán (AE) 965/2012 ón gCoimisiún
                  6
               . Ciallaíonn sin, i gcomhréir le hAirteagal 3(2) de CFAE, go bhfuil inniúlacht sheachtrach eisiach ag an Aontas i leith an ábhair sin.

               Leis an ngníomh a glacadh ní fhorlíontar ná ní leasaítear creat institiúideach an chomhaontaithe.

               Dá bhrí sin, is é Airteagal 218(9) CFAE an bunús dlí nós imeachta le haghaidh an chinnidh atá beartaithe.

               4.2.Bunús dlí substainteach

               4.2.1.Prionsabail

               An bunús dlí substainteach le haghaidh cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh a glacadh agus a bhfuiltear ag glacadh seasamh thar ceann an Aontais ina leith. Má shaothraítear dhá aidhm leis an ngníomh a glacadh nó má tá dhá chomhpháirt ann agus más féidir ceann de na haidhmeanna sin nó de na comhpháirteanna sin a shainaithint mar phríomhaidhm nó mar phríomh-chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús dlí substainteach aonair, is é sin an bunús dlí a éilítear de réir na príomhaidhme nó na príomh-chomhpháirte.

               4.2.2.Cur i bhfeidhm maidir leis an gcás seo

               Baineann príomhchuspóir agus ábhar an ghnímh a glacadh leis an gcomhbheartas iompair.

               Dá bhrí sin, is é Airteagal 100(2) CFAE bunús dlí substainteach an nós imeachta don chinneadh atáthar a bheartú.

               4.3.Conclúid

               Is é Airteagal 100(2) CFAE, i gcomhar le hAirteagal 218(9) CFAE, an bunús dlí atá leis an gCinneadh ón gComhairle atáthar a bheartú

               2021/0040 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais Eorpaigh ag an Eagraíocht Eitlíochta Sibhialta Idirnáisiúnta a mhéid a bhaineann le fógra a thabhairt faoi dhifríochtaí maidir le hIarscríbhinn 6, Cuid II a ghabhann leis an gCoinbhinsiún um Eitlíocht Shibhialta Idirnáisiúnta

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2) de, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)Tháinig an Coinbhinsiún um Eitlíocht Shibhialta Idirnáisiúnta (‘Coinbhinsiún Chicago’) lena rialaítear aeriompar idirnáisiúnta, i bhfeidhm an 4 Aibreán 1947. Bunaíodh an Eagraíocht Eitlíochta Sibhialta Idirnáisiúnta (ICAO) leis.

               (2)Is stáit chonarthacha i gCoinbhinsiún Chicago iad na Ballstáit agus is comhaltaí de ICAO iad, agus tá stádas breathnóra ag an Aontas Eorpach i gcomhlachtaí áirithe ICAO. Tá ionadaithe ó sheacht mBallstát i gComhairle ICAO.

               (3)De bhun Airteagal 54 de Choinbhinsiún Chicago, féadfaidh Comhairle ICAO Caighdeáin idirnáisiúnta agus Cleachtais Mholta (SARPanna) a ghlacadh, agus iad a ainmniú mar Iarscríbhinní a ghabhann le Coinbhinsiún Chicago.

               (4)De bhun Airteagal 38 de Choinbhinsiún Chicago, más dofheidhmithe d’aon Stát aon chaighdeán nó aon nós imeachta idirnáisiúnta den sórt sin a chomhlíonadh go hiomlán, nó a rialacháin nó a chleachtais féin a chur i gcomhréir go hiomlán le haon chaighdeán nó aon nós imeachta idirnáisiúnta den sórt sin, nó má mheasann sé é a bheith riachtanach rialacháin nó cleachtais a ghlacadh atá éagsúil ar aon dóigh leis na rialacháin nó na cleachtais arna mbunú le caighdeán idirnáisiúnta, tabharfaidh an Stát sin fógra láithreach do ICAO faoi na difríochtaí idir a chleachtas féin agus an cleachtas arna bhunú leis an gcaighdeán idirnáisiúnta.

               (5)Le linn an 219ú seisiún de chuid Chomhairle ICAO, a bhí ar siúl an 2 Márta go dtí an 20 Márta 2020, ghlac Comhairle ICAO roinnt leasuithe ar Iarscríbhinní éagsúla a ghabhann le Coinbhinsiún Chicago, i réimsí na sábháilteachta, an chomhshaoil agus na haerloingseoireachta, lena n‑áirítear Leasú 37 ar Iarscríbhinn 6, Cuid II. I Litir Stáit AN 11/6.3.21-20/31 ó ICAO ina gcuirtear Stáit Chonarthacha ICAO ar an eolas faoi ghlacadh Leasú 37 ar Iarscríbhinn 6, Cuid II a ghabhann le Coinbhinsiún Chicago, iarrtar ar na Stáit, de bhun a n‑oibleagáidí faoi Airteagal 38 de Choinbhinsiún Chicago fógra a thabhairt do ICAO faoi aon difríocht a d’fhéadfadh teacht chun cinn.

               (6)Is faoi réimsí a chumhdaítear le dlí an Aontais a thagann Leasú 37 ar Iarscríbhinn 6, Cuid II, a ghabhann le Coinbhinsiún Chicago, a ghlac Comhairle ICAO, agus, dá bhrí sin, tá sé faoi inniúlacht eisiach sheachtrach an Aontais. Tagann an leasú sin faoi réimse a chumhdaítear le Rialachán (AE) 965/2012
                  7
               .

               (7)Sa chás sin, is é Airteagal 37 is cúis leis an imeacht ó Rialachán (AE) Uimh. 965/2012. Ní áirítear sa Rialachán sin na sainmhínithe ar ‘sonraíochtaí oibríochtaí’ agus ‘formheasanna sonracha’. Mar sin féin, tá an bhrí chéanna leis na téarmaí sin agus atá leo i gCoinbhinsiún Chicago. Thairis sin, tugadh isteach le leasú 37 an ceanglas maidir le formheas sonrach málaí eitilte leictreonacha (EFB) nuair a úsáidtear in oibríochtaí ginearálta eitlíochta iad, agus is difríocht é sin i gcomparáid le Rialachán (AE) 965/2012.

               (8)Dá thoradh sin, cheanglófaí le hAirteagal 38 de Choinbhinsiún Chicago go dtabharfadh Ballstáit an Aontais fógra faoi dhifríochtaí mar fhreagra ar Litir Stáit AN 11/6.3.21-20/31 ó ICAO i réimse chomhchuibhiú na dtéarmaí le haghaidh údaruithe, glacadh agus formheasanna (AAA), is é sin, fógra a thabhairt faoi na difríochtaí leis na SARPanna nua a eascraíonn ó Iarscríbhinn 37 a glacadh ag an 219ú seisiún de chuid Chomhairle ICAO i ndáil le hIarscríbhinn 6, Cuid II, a ghabhann le Coinbhinsiún Chicago.

               (9)Na difríochtaí a bhfuil fógra le tabhairt fúthu mar fhreagra ar Litir Stáit AN 11/6.3.21-20/31 ó ICAO, tá feidhm acu i dtaca leis na héifeachtaí dlíthiúla atá ag na caighdeáin arna mbunú faoi Choinbhinsiún Chicago.

               (10)Is iomchuí, dá bhrí sin, seasamh a bhunú atá le glacadh thar ceann an Aontais mar fhreagra ar Litir Stáit AN 11/6.3.21-20/31 ó ICAO, toisc go bhféadfaidh glacadh Leasú 37 ar Iarscríbhinn 6, Cuid II, a ghabhann le Coinbhinsiún Chicago, arna eisiúint ag ICAO, tionchar cinntitheach a bheith aige ar ábhar dhlí an Aontais, eadhon Rialachán (AE) Uimh. 965/2012 ón gCoimisiún
                  8
               . Tá seasamh an Aontais le cur in iúl ag Ballstáit an Aontais,

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais mar fhreagra ar Litir Stáit AN 11/6.3.21-20/31 maidir le glacadh Leasú 37 ar Iarscríbhinn 6, Cuid II, arna eisiúint ag an Eagraíocht Eitlíochta Sibhialta Idirnáisiúnta (ICAO), leagtar amach é san Iarscríbhinn a ghabhann leis an gCinneadh seo.

               Airteagal 2

               An seasamh dá dtagraítear in Airteagal 1, is seasamh é a gcuirfidh Ballstáit uile an Aontais in iúl.

               Airteagal 3

               Is chuig na Ballstáit a dhírítear an Cinneadh seo.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Togra COM(2020) 649 ón gCoimisiún, le haghaidh Cinneadh ón gComhairle, tá an glacadh ar feitheamh ag an gComhairle

                     (2)

                     Rialachán (AE) Uimh 965/2012 ón gCoimisiún an 5 Deireadh Fómhair 2012 lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle

                   (IO L 296, 25.10.2012, lch. 1).

                     (3)

                        Breithiúnas ó Chúirt Bhreithiúnais an Aontais Eorpaigh an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, mír 64.

                     (4)

                        Breithiúnas ó Chúirt Bhreithiúnais an Aontais Eorpaigh an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (5)

                        Rialachán (AE) 2018/1139 ó Pharlaimint na hEorpa agus ón gComhairle an 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta an Aontais Eorpaigh, agus lena leasaítear Rialachán (CE) Uimh. 2111/2005, Rialachán (CE) Uimh. 1008/2008, Rialachán (AE) Uimh. 996/2010, Rialachán (AE) Uimh. 376/2014 agus Treoir 2014/30/AE agus Treoir 2014/53/AE ó Pharlaimint na hEorpa agus ón gComhairle agus lena n‑aisghairtear Rialachán (CE) Uimh. 552/2004 agus Rialachán (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (IO L 212, 22.8.2018, lch. 1).

                     (6)

                     Rialachán (AE) Uimh 965/2012 ón gCoimisiún an 5 Deireadh Fómhair 2012 lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle

                   (IO L 296, 25.10.2012, lch. 1).

                     (7)

                     Rialachán (AE) Uimh 965/2012 ón gCoimisiún an 5 Deireadh Fómhair 2012 lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle

                   (IO L 296, 25.10.2012, lch. 1).

                     (8)

                     Rialachán (AE) Uimh 965/2012 ón gCoimisiún an 5 Deireadh Fómhair 2012 lena leagtar síos ceanglais theicniúla agus nósanna imeachta riaracháin a bhaineann le hoibríochtaí aeir de bhun Rialachán (CE) Uimh. 216/2008 ó Pharlaimint na hEorpa agus ón gComhairle

                   (IO L 296, 25.10.2012, lch. 1).

    ---documentbreak---

               AN COIMISIÚN EORPACH
            An Bhruiséil,22.2.2021
            COM(2021) 74 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais Eorpaigh ag an Eagraíocht Eitlíochta Sibhialta Idirnáisiúnta a mhéid a bhaineann le fógra a thabhairt faoi dhifríochtaí maidir le hIarscríbhinn 6, Cuid II a ghabhann leis an gCoinbhinsiún um Eitlíocht Shibhialta Idirnáisiúnta

               IARSCRÍBHINN

               Difríochtaí ar gá fógra a thabhairt fúthu don Eagraíocht Eitlíochta Sibhialta Idirnáisiúnta, i leith Leasú 37 ar Iarscríbhinn 6 – Oibriú Aerárthaí, Cuid II – Eitlíocht Ghinearálta Idirnáisiúnta – Eitleáin a ghabhann le Coinbhinsiún Chicago

               1.Na difríochtaí ar gá fógra a thabhairt fúthu

               ‑Le linn an 219ú seisiún, a bhí ar siúl an 2 go 20 Márta 2020, ghlac Comhairle ICAO roinnt Leasuithe ar Iarscríbhinní éagsúla a ghabhann le Coinbhinsiún Chicago i réimsí na sábháilteachta, an chomhshaoil agus na haerloingseoireachta, lena náirítear, Leasú 37 ar Iarscríbhinn 6, Cuid II.

               Sa chomhthéacs sin, ag féachaint do reachtaíocht ábhartha de chuid an Aontais, tabharfar fógra do ICAO mar seo a leanas faoin difríocht a bhaineann le Leasú 37, Cuid II, d’Iarscríbhinn 6 maidir le hOibríochtaí Aerárthaí i réimse chomhchuibhiú na dtéarmaí le haghaidh údaruithe, glacadh agus formheasanna (AAA).

               2.Sonraí na nDifríochtaí a dtabharfar fógra fúthu

               2.1.Leasú 37 ar Chuid II d’Iarscríbhinn 6 maidir le hOibríochtaí Aerárthaí

               2.1.1.Tuairisc

               Leasú 37 ar Iarscríbhinn 6 Cuid II atá faoi réir an Chinnidh seo, baineann sé le comhchuibhiú na dtéarmaí le haghaidh údaruithe, glacadh agus formheasanna  (AAA).

               2.1.2.Dlí ábhartha an Aontais

               Rialachán (AE) Uimh. 965/2012 ón gCoimisiún
                  1

               2.1.3.Tábla na ndifríochtaí a dtabharfar fógra ina leith maidir le Leasú 37 a ghabhann le Cuid II d’Iarscríbhinn 6 i réimse chomhchuibhiú na dtéarmaí le haghaidh údaruithe, glacadh agus formheasanna

                        Foráil Iarscríbhinne

                        Catagóir difríochtaí

                        Sonraí difríochta

                        Barúlacha

                        2.4.17.2.2

                        C

                        Níor cuireadh chun feidhme.

                        Déanfaidh EASA anailís ar an bhféidearthacht maidir leis na rialacha lena mbaineann a ionchorpú i ngníomh de chuid an Aontais Eorpaigh (comhad RMT.0392) agus tuairisceoidh sé don Choimisiún.

                        2.4.17.2.3

                        C

                        Níor cuireadh chun feidhme

                        Déanfaidh EASA anailís ar an bhféidearthacht maidir leis na rialacha lena mbaineann a ionchorpú i ngníomh de chuid an Aontais Eorpaigh (comhad RMT.0392) agus tuairisceoidh sé don Choimisiún.

                     (1)
                  IO L 296 25.10.2012 lch. 1.